02/11/2010 | Administración LocalMunicipal
Santa Comba
Aprobación definitiva ordenanza fiscal: Ordenanza municipal reguladora da taxa pola prestación do servizo de axuda no fogar

Transcorrido o prazo de exposición pública do acordo de aprobación provisional adoptado pola Corporación municipal do Concello de Santa Comba, o día 22 de xullo de 2010, do expediente de “ORDENANZA MUNICIPAL REGULADORA DA TAXA POLA PRESTACION DO SERVIZO DE AXUDA NO FOGAR”, publicado no Boletín Oficial da Provincia n° 156, do 17/08/2010, e nun dos diarios de maior tiraxe da provincia (El Correo Gallego do 6/08/2010), ao abeiro do artigo 49 da Lei 7/85, reguladora das bases de réxime local e o artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e non sendo presentado, dentro do mesmo, reclamación ningunha, elévase a definitivo dito acordo, polo que se produciu a aprobación definitiva da modificación da citada ordenanza. Faise público reproducindo o seu texto íntegro. É obxecto da presente ordenanza fiscal, de conformidade co establecido no art.106.1 da Lei 7/1985, de 2 de abril e os art.2.1. b e 20.1. b do RD Lexislativo 2/2004, de 5 de marzo, a ordenación da taxa pola prestación do servizo de axuda no fogar no Concello de Santa Comba. A prestación do servizo de axuda no fogar realizarase nos termos fixados no regulamento aprobado. O financiamento do servizo de axuda no fogar realizarase con cargo ás achegas do Concello, subvencións doutras administracións públicas e a taxa que corresponde satisfacer polas persoas usuarias. A contía da taxa virá determinada pola cantidade resultante de aplicar ao custo por hora do servizo dunha tarifa. O custo por hora do servizo que vén determinado polos gastos derivados da contratación de persoal necesario para a súa prestación (salario + seguridade social), fíxase na cantidade de 12 euros / hora de luns a domingo. A valoración da capacidade económica das persoas destinatarias do servizo, determinará a porcentaxe do custo/hora do servizo que deben satisfacer pola prestación do mesmo. En función das súas posibilidades económicas establécense dous grupos: - Exentos de pagamento. - Pagamento porcentual. a) Para os efectos de este artigo considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte de ela. b) A capacidade económica das persoas usuarias do SAF calcularase en función á súa renda, e se é o caso, ao seu patrimonio. Teranse en conta, ademais as persoas conviventes economicamente dependentes, de acordo co establecido nos parágrafos seguintes: c) A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social calquera que sexa o seu réxime; os rendementos de capital mobiliario e inmobiliario; os rendementos de actividades económicas e as ganancias e perdas patrimoniais. Descontarase da renda total os gastos ocasionados polo aluguer da vivenda habitual. d) Para o cómputo do patrimonio estarase ao disposto na normativa fiscal en vigor sobre patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, e así como das débedas e obrigas persoais das que deba de responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotltularidade, só se terá en consideración a porcentaxe correspondente á propiedade do beneficiario. e) No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. f) A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores. g) A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pula suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% aos menores de 35 anos. h) Para o cómputo da renda ou do patrimonio teranse en canta os datos correspondentes á última declaración fiscal dispoñible ou pensión coñecida.1.- No caso de que a capacidade económica mensual da persoa usuaria sexa igual ou inferior ao IPREM en vigor quedará exenta da obriga de participar no culto do servizo.2.- Para o resto dos supostos deberase respectar a seguinte escala: A) As persoas usuarias cunha capacidade económica superior ao 100% pero que non exceda do 300% do indicador público de renda de efectos múltiples asumirán un mínimo dun 10% e un máximo do 20% do culto do servizo: B) As persoas usuarias cunha capacidade económica superior ao 300% pero que non exceda do 500% do indicador público de renda de efectos múltiples asumirán un mínimo dun 28% e un máximo do 60% do custo do servizo. C) As persoas usuarias cunha capacidade económica superior ao 500% do indicador público de renda de efectos múltiples asumirán un 65% do cueto do servizo.3.- Sen prexuízo do establecido no punto anterior, poderán contemplarse excepcións aos criterios xerais nos casos nos que a problemática principal atendida sexa relativa á desestruturación familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente. A obriga de pagamento da taxa regulada nesta ordenanza nace dende que se inicie a prestación do servizo e o seu cobramento realizarase cunha periodicidade mensual. As iiquidacións correspondentes practicaranse mensualmente nos primeiros quince días do mes seguinte á prestación do SAF, na entidade bancaria que a persoa usuaria establecera para tal efecto. As débedas derivadas da falta de pago da taxa serán esixidas de conformidade co disposto na lexislación tributaria, polo procedemento administrativo de constrinximento. A presente ordenanza fiscal reguladora da taxa pola prestación do servizo de axuda no fogar entrará en vigor a partir do día seguinte á súa publicación íntegra no Boletín Oficial da Provincia e permanecerá en vigor ata a data da súa derrogación parcial ou total. Esta Ordenanza, cuxa redacción definitiva foi aprobada polo Pleno da Corporación en sesión celebrada o día 22 de xullo de 2010, entrará en vigor o día da súa publicación no Boletín Oficial da Provincia (BOP), sendo de aplicación a partir de dita data, permanecendo en vigor ata a súa modificación ou derrogación expresa Ao abeiro do art.19.1 do Real decreto lexislativo 2/2004, polo que se aproba o texto refundido la Lei reguladora das facendas locais, e nos arts.10, 25 e 46 da Lei 29/1998, do 13 de xullo, reguladora da xurisdición contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. Santa Comba, 14 de outubro de 2010. O ALCALDE-PRESIDENTE, Asdo.: Miguel Pérez Fernández.